Breaking News :
ଦେଶରେ ବିଭିନ୍ନ ରାଜ୍ୟରେ ଭିନ୍ନ ପ୍ରକାର ରୋଗ ମୁଣ୍ଡ ଟେକୁଛି । ତେବେ କିଛି ଦିନ ତଳେ ଡେଙ୍ଗୁ ବ୍ୟାପିଥିବା ବେଳେ ଏବେ ମିଳିମିଳା ପାଇଁ ନୀରିହ ଶିଶୁ ମାନଙ୍କ ଜୀବନ ଯାଉଛି । ମୁମ୍ବାଇରେ ଏବେ ମୁଣ୍ଡ ବିନ୍ଧାର କାରଣ ପାଲଟିଛି ମିଳିମିଳା । ଏହା ଦିନକୁ ଦିନ ମଧ୍ୟ ହୁହୁ ହୋଇ ବ୍ୟାପିବାରେ ଲାଗିଲାଣି ।
ମହାରାଷ୍ଟ୍ରରେ ମିଳିମିଳା ଜନିତ ରୋଗ ହେତୁ ଅନେକ ଶିଶୁ କ୍ରମାଗତ ଭାବରେ ମୃତ୍ୟୁ ବରଣ କରିଛନ୍ତି ଏବଂ ବହୁ ସଂଖ୍ୟକ ଶିଶୁ ଡାକ୍ତରଖାନାରେ ଭର୍ତ୍ତି ହୋଇଛନ୍ତି ଯେଉଁଠାରେ ସେମାନେ ଚିକିତ୍ସିତ ହେଉଛନ୍ତି। ମୁମ୍ବାଇରେ ଏଭଳି ପରିସ୍ଥିତିରେ, ବର୍ତ୍ତମାନ ଚିନ୍ତାର ବିଷୟ ପାଲଟିଛି । ବୁଧବାର ମୁମ୍ବାଇରେ ମିଳିମିଳା ରୋଗ ହେତୁ ଜଣେ୮ମାସର ଶିଶୁର ମୃତ୍ୟୁ ଘଟିଛି। ଯାହା ପରେ ସହରରେ ଏହି ରୋଗରେ ମୃତ୍ୟୁ ସଂଖ୍ୟା ୧୨କୁ ପହଞ୍ଚିଛି। ସୋମବାର ମୁମ୍ବାଇରେ ସର୍ବାଧିକ୨୪ ରୋଗୀ ମିଳିଥିଲେ । ଏଥି ସହିତ ଗୋଭାଣ୍ଡି ଏବଂ କୁର୍ଲା ଠାରୁ ସର୍ବାଧିକ ସଂଖ୍ୟକ ରୋଗୀ ସାମ୍ନା କୁ ଆସୁଛନ୍ତି। ଅଧିକାର ଅସୁସ୍ଥ ଶିଶୁମାନଙ୍କର ବୟସ ୫ ବର୍ଷରୁ କମ୍।
ସମଗ୍ର ମହାରାଷ୍ଟ୍ରରେ ବଢ଼ୁଥିବା ମାମଲା ଉପରେ ଅଧିକାରୀମାନେ କହିଛନ୍ତି ଯେ କେବଳ ମୁମ୍ବାଇରେ ନୁହେଁ, ବାହାରେ ମିଳିମିଳା ରୋଗ ମଧ୍ୟ ବୃଦ୍ଧି ପାଉଛି। ନଭେମ୍ବର୧୭ ପର୍ଯ୍ୟନ୍ତ ସମଗ୍ର ରାଜ୍ୟରେ ଏହି ରୋଗର ୫୦୦ ରୁ ଅଧିକ ମାମଲା ପଞ୍ଜିକୃତ ହୋଇଛି।
